
 9.11.2013
 BG
 Официален вестник на Европейския съюз
 L 299/1
 РЕГЛАМЕНТ ЗА ИЗПЪЛНЕНИЕ (ЕС) No 1116/2013 НА КОМИСИЯТА
 от 6 ноември 2013 година
 за изменение на Регламент (ЕС) No 185/2010 по отношение на изясняване, хармонизиране и опростяване на някои специфични мерки, свързани със сигурността във въздухоплаването
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) No 2320/2002 (1), и по-специално член 4, параграф 3 от него,
 като има предвид, че:
 (1)
 Опитът от прилагането на Регламент (ЕС) No 185/2010 на Комисията от 4 март 2010 г. за установяване на подробни мерки за прилагането на общите основни стандарти за сигурност във въздухоплаването (2) сочи необходимостта от малки изменения на реда и условията за прилагане на някои общи основни стандарти.
 (2)
 Това предполага изясняването, хармонизирането или опростяването на някои специфични мерки, свързани със сигурността във въздухоплаването, с цел внасяне на по-голяма правна яснота, стандартизиране на общото тълкуване на законодателството и по-нататъшно гарантиране на прилагането по най-добрия начин на общите основни стандарти за сигурност във въздухоплаването.
 (3)
 Измененията се отнасят до прилагането на ограничен брой мерки във връзка с контрола на достъпа, сигурността на въздухоплавателните средства, проверката на ръчния и регистрирания багаж, проверките за сигурност на товари, поща и стоки, предназначени за полетите и за летищата, обучението на лица и оборудването за сигурност.
 (4)
 Поради това Регламент (ЕС) No 185/2010 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Комитета по сигурност на гражданското въздухоплаване,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕС) No 185/2010 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 ноември 2013 година.
 За Комисията
 Председател
 José Manuel BARROSO
 (1) ОВ L 97, 9.4.2008 г., стр. 72.
 (2) ОВ L 55, 5.3.2010 г., стр. 1.
 ПРИЛОЖЕНИЕ
 Приложението към Регламент (ЕС) No 185/2010 се изменя, както следва:
 1.
 Глава 1 се изменя, както следва:
 а)
 добавя се следната точка 1.0.4.:
 „1.0.4.
 „Вещи, пренасяни от лица, които не са пътници“ са вещи, предназначени за лично ползване от лицето, което ги носи със себе си.“;
 б)
 в края на точка 1.2.1.1. се добавя следното изречение:
 „Обиколките на летището, придружавани от оправомощени за тази цел лица, се считат за имащи основателна причина.“;
 в)
 в края на точка 1.2.2.1. се добавя следното изречение:
 „Обиколките на летището, придружавани от оправомощени за тази цел лица, се считат за имащи основателна причина.“;
 г)
 в края на точка 1.2.7.2. се добавя следното изречение:
 „Дадено лице може да бъде освободено от изискването да бъде придружавано, ако това лице представи разрешително и притежава валидна летищна карта за самоличност.“;
 д)
 добавя се